OzLabs/hebrew-wiki-articles huggingface dataset:
אצטדיון לואי השני

אצטדיון לואי השני (בצרפתית: Stade Louis II) הוא אצטדיון שממוקם במחוז פונטוייל במונקו. האצטדיון משמש כאצטדיונה הביתי של קבוצת מונקו ובנוסף אירח את הסופר קאפ האירופאי משנת 1998 עד שנת 2012. האצטדיון משמש גם לאירוח תחרויות אתלטיקה שונות, כגון ליגת היהלום.

אצטדיון לואי השני המקורי הוקם בשנת 1939. האצטדיון החדש הוקם בשנות ה-80 המוקדמות, קרוב למקום שבו שכן האצטדיון הישן, ונפתח באופן מלא ב-1985. כיום באצטדיון יש 18,500 מקומות ישיבה, והוא מסוגל לאכלס כ-60% מאוכלוסיית מונקו. רוב מתקני האצטדיון ממוקמים מתחת לאדמה, כשהחניון התת-קרקעי של האצטדיון ניצב בדיוק מתחת לכר הדשא, דבר שגרם בעבר לביקורות רבות מצד היריבות של מונקו, האצטדיון אירח גם את הסופר קאפ האירופי שהוא משחק בין הזוכה בליגת האלופות לבין הזוכה בליגה האירופית.

האצטדיון נקרא על שמו של לואי השני, נסיך מונקו, שהיה נסיך מונקו כשהאצטדיון המקורי הוקם.
האצטדיון ממבט על

==קישורים חיצוניים==
* 

* [https://web.archive.org/web/20080511143630/http://www.asm-fc.com/stade.aspx אצטדיון לואי השני] באתר הרשמי של מועדון הכדורגל מונקו

לואי השני
קטגוריה:מונקו: ספורט
קטגוריה:מונקו: מבנים
לואי השני
קטגוריה:מונקו (כדורגל)
משה מרגלית

הרב משה מרגלית (בין ת"ע לת"ף, 1710/1720 - י"ב בטבת ה'תקמ"א, 9 בינואר 1781) היה מחבר הפירוש "פני משה" ו"מראה פנים" לתלמוד הירושלמי.

==ביוגרפיה==
נולד בקיידאן שבליטא לאביו הרב שמעון מרגלית, ובלמדו שם לימד את הגאון מווילנה ששהה בילדותו כשלושה חודשים בעיר. בהמשך נתמנה לרבה של קיידאן.

הסתובב בערי אירופה כדי להשיג כתבי יד ולרכוש ידיעות ראליות בשביל כתיבת פירושו, בגיל שבעים נרשם לחוג לבוטניקה של אוניברסיטת ברנדנבורג בפרנקפורט על האודר כדי לשפר את הבנתו בסדר זרעים, ולרכוש את הידע המתאים לפירושו של סדר זה.

בעודו באמסטרדם הצליח בעזרת תושבי העיר להדפיס את פירושו לסדר נשים, התכונן לעלות לארץ ישראל אומנם לא הספיק לעשות זאת ונפטר בנידודיו בברודי.

==פירוש לתלמוד הירושלמי==
הרב משה מרגלית היה בקיא בשני התלמודים ובכל ענפי הספרות התלמודית והרבנית. הרבה להיעזר בתוספתא, בפירושי הראשונים ובמדרשי ההלכה והאגדה השונים. הוא גם התייחס לבעיות גרסה, לסוגיות קטועות וכפולות ועוד. הפירוש "פני משה" הוא מעין רש"י לירושלמי ו"מראה הפנים" הוא מעין תוספות לירושלמי.

פירושו "פני משה" הוא אחד משני הפירושים המודפסים על הדף בתלמוד הירושלמי, כשהשני הוא "קרבן העדה" לרבי דוד ב"ר נפתלי מדעסויא, שניהם פעלו במאה ה-18 באשכנז.

==קישורים חיצוניים==
* 
* 'מרגליות, ר' משה ב"ר שמעון', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 69 (, תמונה 1267).
* אביעד הכהן, "רבי משה מרגלית ופירושו על התלמוד הירושלמי", דברי הקונגרס העולמי האחד עשר למדעי היהדות, כרך ג, א, תשנ"ד, עמ' 220-213
* 
* 
* 

==הערות שוליים==

קטגוריה:רבנים: אחרונים
קטגוריה:פרשני התלמוד הירושלמי
קטגוריה:ילידי 1710
קטגוריה:נפטרים ב-1781
קטגוריה:בוגרי אוניברסיטאות ומכללות בגרמניה
גרגורי שיין

גרגורי שיין (ברוסית: Григорий Абрамович Шайн; 19 באפריל 1892 - 4 באוגוסט 1956) היה אסטרונום סובייטי יהודי. גם אשתו, פלגייה שיין הייתה אסטרונומית ידועה.

שיין נולד באודסה. את עבודת המחקר הראשונה פרסם כבר בגיל 18. סיים אוניברסיטה בעיר טרטו והחל לעבוד במצפה הכוכבים פולקובו ליד סנקט פטרבורג.

הוא עבד בתחום ספקטרוסקופיה של כוכבים ופיזיקת ערפיליות. ביחד עם אוטו שטרובה הוא חקר תנועה סיבובית של הכוכבים. במהלך עבודה זו הוא גילה מספר ערפיליות.

היה חבר האקדמיה הסובייטית למדעים משנת 1939 וחבר החברה המלכותית האסטרונומית. בשנים 1945–1952 היה מנהל מצפה כוכבים בקרים. גילה 3 אסטרואידים, כ-150 ערפיליות והיה שותף לגילוי כוכבי שביט.

על שמו נקראו מכתש שיין על הירח ואסטרואיד.

נפטר במוסקבה ונטמן בכפר ליד מצפה כוכבים בקרים.

==עיטורים==

* פרופסור כבוד של אוניברסיטת קופנהגן
* 2 עיטורי לנין
* פרס סטלין (1950)

==קישורים חיצוניים==

קטגוריה:אסטרונומים שעל שמם כוכב לכת מינורי
קטגוריה:אסטרונומים רוסים
קטגוריה:יהודים סובייטים
קטגוריה:אסטרונומים יהודים
קטגוריה:אישים שעל שמם מכתשים בירח
קטגוריה:מקבלי עיטור לנין
קטגוריה:סובייטים שנולדו ב-1892
קטגוריה:נפטרים ב-1956
ארגון תורמי דם מתנדבים בישראל

ארגון תורמי דם מתנדבים בישראל נוסד ביוני 1936 בתל אביב על ידי הד"ר משולם ליבונטין והד"ר אריה אלוטין, והוא עמותה רשומה שמטרותיה:

== פעילות ==
נכון לסוף שנת 2020 חברים בארגון 12,354 מתנדבים: מתוכם 7,587 פעילים, 2,316 גמלאים ו-2,451 אחרים (חו"ל, חולים).

בשנת 2020 תרמו חברי הארגון הפעילים 7,849 מנות דם ומרכיביו, להצלת חיים, מתוכם: 7,535 מנות דם ו-314 טסיות.<ref></ref>

העמותה תומכת בשירותי הדם של מגן דוד אדום, במקרים של מחסור במנות דם בכלל או במרכיבים מיוחדים וקשים להשגה. הארגון מקיים קבוצת תורמים המוכנים לקריאה של שירותי הדם של מד"א, לבוא ולתרום מדמם.

בעמותה פועלת קבוצה תורמים המגיעים לעיתים קרובות לתרום מרכיבי דם באמצעות מכשור מיוחד. תרומות אלה, הנמשכות כשעה כל אחת, הכרחיות לעיתים עבור טיפולים כימיים והשתלות מח עצם.

פעילות היו"ר וחברי העמותה נעשית בהתנדבות, כאשר בנוסף לתרומות הדם הם פועלים להרחבת מעגל התורמים וחינוך האוכלוסייה.

בשנת 1975 הוענק לארגון תורמי דם מתנדבים (את"ד) אות הנשיא למתנדב. החל משנת 1990 החל הארגון בפרויקט חינוך הנוער לתרום דם, במסגרתו מתבצעות התרמות דם בקרב תלמידי כיתות י"ב בבתי הספר התיכוניים. במסגרת פעילות זו מוקדש זמן גם להסברה והגברת מודעות למצבים והתנהגות העלולים לסכן את תורמי הדם, במטרה להגביר את בטיחות המנות הנתרמות בישראל. בשנת 1998 הוענק לארגון אות מגן דוד אדום על פועלו.

במסגרת הארגון ישנה אפשרות למגוון תפקידים:
* הדרכה – מתנדבי הארגון מעבירים הדרכה לכיתות י”ב המקדימה את התרמת הדם הנערכת בבית הספר.
* ראשי חוליות – ראשי חוליות אמונים על יצירת קשר וזימון לתרום דם עם החוליה שלהם המונה כ-20 ממתנדבי הארגון.
* מתשאלים – לאחר שתורם הדם ממלא שאלון המקדים את תרומת הדם, המתשאל מוודא איתו את הפרטים.
* תומכי התרמה – בנק הדם עורך התרמות דם במקומות שונים ברחבי ישראל מעבר לתחנות ההתרמה הקבועות, תומך ההתרמה אחראי על מענה ראשוני לתורמים הפוטנציאלים ומתן סיוע ארגוני ולוגיסטי בתחנת ההתרמה.

==ראו גם==
* בנק הדם

==קישורים חיצוניים==
* 

* 

==הערות שוליים==

תורמי דם מתנדבים בישראל
קטגוריה:מקבלי אות הנשיא להתנדבות
קטגוריה:תרומת דם בישראל
קטגוריה:ישראל: עמותות
נשיא אסטוניה

נשיא אסטוניה (באסטונית: Eesti Vabariigi President) הוא ראש המדינה של רפובליקת אסטוניה.

אסטוניה היא דמוקרטיה פרלמנטרית, לכן תפקיד הנשיא הוא בעיקר תפקיד סמלי ואין לו סמכויות ביצועיות. במהלך כהונתו במשרה הרמה חייב הנשיא להשעות את חברותו בכל מפלגה. בנוסף, הוא חייב לעזוב את התפקיד בו הוא מכהן בעת בחירתו. כל אלו אמורים באופן תאורטי להבטיח שהנשיא יהיה עצמאי ובלתי תלוי במפלגה במהלך כהונתו.

הנשיא נבחר על ידי הריגיקוגו (הפרלמנט האסטוני) או גוף בוחר מיוחד, לכהונה של חמש שנים. הגוף הבוחר נכנס לפעולה אם אחרי שלושה סיבובי הצבעה אף אחד מהמועמדים לא הצליח לגייס תמיכה של שני שלישים מחברי הפרלמנט. הגוף הבוחר מורכב מנציגי המפלגות בפרלמנט ונציגי הרשויות האזוריות, והבחירה שלהם נעשית באחד משני המועמדים שצברו את אחוזי ההצבעה הגדולים בפרלמנט.

על אבטחת הנשיא ובני משפחתו אחראית משטרת הביטחון של אסטוניה.

==נשיאי אסטוניה==
{| class="wikitable"
! !! נשיא !! תחילת הכהונה !! סיום הכהונה
|-
| 1 || קונסטנטין פטס ||24 באפריל 1938 || 23 ביולי 1940
|- style="background-color: #EFEFEF;"
| 2 || לנארט מרי || 6 באוקטובר 1992 || 8 באוקטובר 2001
|- style="background-color: #EFEFEF;"
| 3 || ארנולד רוטל || 8 באוקטובר 2001 || 9 באוקטובר 2006
|-
| 4 || תומאס הנדריק אילווס || 9 באוקטובר 2006 || 10 באוקטובר 2016
|-
| 5 || קרסטי קליולאיד || 10 באוקטובר 2016 || 11 באוקטובר 2021
|-
|6 || אלאר קאריס || 11 באוקטובר 2021 || מכהן
|}

בשנים 1940–1992 לא כיהן באסטוניה נשיא בשל היותה חלק מברית המועצות. מזכיר המפלגה הקומוניסטית באסטוניה הסובייטית שימש בפועל כנשיא.

==קישורים חיצוניים==

* 

*
קטגוריה:אסטוניה: פוליטיקה
דואר רומניה

דואר רומניה (ברומנית: Poşta Română) היא חברת הדואר של רומניה, השייכת לממשלת רומניה. החברה אחראית על אספקת דואר ברומניה, כמו כן אמונה על הנפקת הבולים.

החברה מספקת מגוון רחב של שירותים, כגון לוגיסטיקה, המרת מטבע, פיתוח תוכנה וייעוץ לגופים שונים בנושאי דואר.

== ראו גם ==
* 
* 

== קישורים חיצוניים ==

* 

קטגוריה:רומניה: תקשורת
רומניה
מפרק צמוד

מפרק צמוד (באנגלית: Synarthrosis) הוא סוג של מפרק המאפשר תנועה מינימלית או לא מאפשר כל תנועה. 

על פי רוב אלו הם מפרקים פיברוטיים, כמו מפרקי תפר (Suture).

מפרקים צמודים נחלקים לשלושה סוגים, לפי הרכבם:
*חיבור רצועי (Gomphosis)
*חיבור חַסְחוּסִי (Synchondrosis)
*חיבור גרמי (Synostosis) – איחוי של עצמות למבנה גרמי העומד בפני עצמו. דוגמה לחיבורים גרמיים מציגה עצם העצה שהיא תוצאה של איחוי מספר חוליות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מפרקים
מיכאל (פירושונים)

קטגוריה:שמות משפחה
קטגוריה:שמות פרטיים עבריים לגברים
קטגוריה:שמות משפחה שמבוססים על השם מיכאל
קטגוריה:שמות פרטיים תאופורים
גביע אאודי

גביע אאודי (באנגלית: Audi Cup) הוא טורניר כדורגל בינלאומי ידידותי בשיטת גביע, בהשתתפות ארבע קבוצות, המתקיים אחת לשנתיים בטרם התחלת העונה ובחסות חברת אאודי. קבוצת באיירן מינכן מארחת את הטורניר באצטדיון הבית שלה, אליאנץ ארנה. הטורניר נערך לראשונה ביולי 2009. הוא אינו קשור למפעלים אחרים או להתאחדויות הכדורגל הלאומיות.

==היסטוריה==
הטורניר הראשון התקיים בשנת 2009 ביוזמת יצרנית הרכב אאודי, לציון 100 שנים להיווסדה. באיירן מינכן, המארחת, ניצחה את הטורניר לאחר שגברה במשחק הגמר על מנצ'סטר יונייטד בדו-קרב בעיטות הכרעה לאחר שהמשחק הסתיים ללא שערים בתום הזמן החוקי. הטורניר החליף את גביע פרנץ בקנבאואר שהתקיים בשנים 2007, 2008 ו-2010. הטורניר התקיים בפעם השנייה בשנת 2011 ובסיומו זכתה ברצלונה בגביע. באיירן מינכן שבה וזכתה בגביע בשני הטורנירים הבאים. בשנת 2017 סיימה באיירן את הטורניר במקום האחרון, בעוד אתלטיקו מדריד זכתה בגביע. בשנת 2019 זכתה בטורניר טוטנהאם הוטספר לאחר שגברה בגמר על באיירן מינכן בדו-קרב בעיטות הכרעה.

==תוצאות==
{| class="wikitable" style="text-align:center"
!שנה
!מנצחת
!תוצאה
!סגנית
!מקום שלישי
!תוצאה
!מקום רביעי
|-
|2009
|align=right| באיירן מינכן
|0–0 (7–6 פ)
|align=right| מנצ'סטר יונייטד
|align=right| בוקה ג'וניורס
|1–1 (4–3 פ)
|align=right| מילאן
|-
|2011
|align=right| ברצלונה
|2–0
|align=right| באיירן מינכן
|align=right| אינטרנסיונל
|2–2 (2–0 פ)
|align=right| מילאן
|-
|2013
|align=right| באיירן מינכן
|2–1
|align=right| מנצ'סטר סיטי
|align=right| מילאן
|1–0
|align=right| סאו פאולו
|-
|2015
|align=right| באיירן מינכן
|1–0
|align=right| ריאל מדריד
|align=right| טוטנהאם הוטספר
|2–0
|align=right| מילאן
|-
|2017
|align=right| אתלטיקו מדריד
|1–1 (5–4 פ)
|align=right| ליברפול
|align=right| נאפולי
|2–0
|align=right| באיירן מינכן
|-
|2019
|align=right| טוטנהאם הוטספר
|2–2 (6–5 פ)
|align=right| באיירן מינכן
|align=right| ריאל מדריד
|5–3
|align=right| פנרבחצ'ה
|}

==מלך השערים==
{| class="wikitable"
|-
!מקום
!שחקן
!קבוצה
!שערים
|-
| align="center"|1
| תומאס מילר
| באיירן מינכן
| align="center"|6
|-
| rowspan=2 align="center"|2
| כרים בנזמה
| ריאל מדריד
| rowspan=2 align="center"|3
|-
| טיאגו אלקנטרה
| ברצלונה
|-
| rowspan=6 align="center"|4
| לינדרו דמאיו
| אינטרנסיונל
| rowspan=6 align="center"|2
|-
| אדין דז'קו
| מנצ'סטר סיטי
|-
| סטפן אל שעראווי
| rowspan=2| מילאן
|-
| זלאטן איברהימוביץ'
|-
| רוברט לבנדובסקי
| rowspan=2| באיירן מינכן
|-
| מריו מנדז'וקיץ'
|-
|}

==קישורים חיצוניים==

* 

==הערות שוליים==

קטגוריה:תחרויות כדורגל
Rosetta@home

Rosetta@home (קרי: Rosetta at home) הוא פרויקט המשתמש בחישוב מבוזר קהילתי, המופעל על ידי מעבדת בייקר באוניברסיטת וושינגטון, במטרה לפתור את בעיית חיזוי מבנה החלבון. נכון למרץ 2021, הפרויקט כולל סה"כ כ־1,370,809 מתנדבים מרחבי העולם, מתוכם כ־32,072 פעילים, סה"כ כ־12,536 קבוצות, מתוכן כ־2,019 פעילות, עם כ־830.884 טרה-פלופס של כוח חישוב מצטבר. הפרויקט מותקן על גבי תוכנת BOINC של אוניברסיטת קליפורניה בברקלי והוא ניתמך על ידי הארגונים הבאים: המכונים הלאומיים לבריאות, הקרן הלאומית למדע, המכון הרפואי הווארד יוז, המכון לתכנון חלבונים באוניברסיטת וושינגטון ומשחק הפאזל Foldit . 

אחת המטרות של Rosetta@home היא לקבוע בעזרת מחשוב, במקום בעזרת ניסויי מעבדה, את המבנה התלת-ממדי והפעילות של כמה שיותר חלבונים, ולהפוך את המידע הזה לזמין לחוקרים מכל רחבי העולם בחינם. ניסויי מעבדה מאוד יקרים ויכולים לקחת כמה שבועות או חודשים, ולכן ייקח זמן אדיר לפענח את המבנה התלת-ממדי של כל החלבונים בגוף האדם (כשני מיליון). התוכנה עשויה בסופו של דבר לעזור לחוקרים לפתח תרופות למחלות כגון איידס, סרטן, מחלת אלצהיימר, גחלת, הרפס, מלריה, קורונה ועוד.

הקוד של התוכנה זמין לאקדמאים ללא כל תשלום תחת חוזה של חוסר בלעדיות, וחברות יכולות לרכוש את התוכנה תחת רישיון של חוסר בלעדיות.

בשנת 2020 החלו להשתמש בפרויקט על־מנת לחזות מבני חלבון של נגיף קורונה מהזן SARS-CoV-2 הגורם למגפה עולמית, במטרה לקדם פיתוח תרופות למחלה שגורם הנגיף.

== ראו גם ==
* Folding@home
* World Community Grid
* SETI@home

== קישורים חיצוניים ==

* 

== הערות שוליים ==

קטגוריה:חישוב מבוזר קהילתי
קטגוריה:ביואינפורמטיקה
קטגוריה:חלבונים
קטגוריה:תוכנות שהושקו ב-2005
פופ רוק

פופ רוק (באנגלית: Pop rock) היא סוגה מוזיקלית המשלבת מוזיקת פופ ומוזיקת רוק. השירים בסגנון זה מאופיינים בעיקר במבנה שיר פשוט, במנגינות קליטות, בפזמון קליט אשר חוזר על עצמו בהם פעמים רבות, במילות שיר פשוטות, בשימוש בגיטרה חשמלית וכלי הקשה.

המונח נכנס לשימוש בתחילה במהלך שנות השישים לתיאור הסגנון המוזיקלי של הלהיטים המוקדמים של להקת הביטלס.

במהלך שנות השבעים סגנון הפופ רוק סלל את הדרך להיווצרות סגנון הרוק הקל. אמני פופ רוק אשר בלטו במיוחד במהלך שנות השבעים, כוללים בין היתר את קווין, אלטון ג'ון, פיל קולינס, להקת פול מקרטני וכנפיים, להקת The Cars ולהקת פליטווד מק, ובישראל את דני סנדרסון ולהקותיו כוורת וגזוז.

אמני פופ רוק אשר בלטו במהלך שנות השמונים, כוללים בין היתר את בילי ג'ואל, ג'ורג' מייקל, להקת א-הא, להקת רוקסט, להקת אירייז'ר ופיל קולינס. בישראל בלטה להקת משינה.<ref></ref>

אמני פופ רוק אשר בלטו במהלך שנות התשעים כוללים בין היתר את אלאניס מוריסט, רובי ויליאמס, דיידו ולהקת הקורס.

במהלך העשור האחרון, עבר הז'אנר סוג של התחדשות כאשר שירי הפופ רוק העכשוויים מושפעים במידה רבה ממוזיקת רוק אלטרנטיבי וממוזיקת פאנק רוק. אמני פופ רוק בולטים מהעשור הראשון של המאה ה-21 כוללים בין היתר את טוקיו הוטל, אבריל לאבין, קלי קלרקסון, דמי לובאטו, מקפליי ומארון 5.

== ראו גם ==

* מוזיקת פופ
* מוזיקת רוק

==קישורים חיצוניים==

==הערות שוליים==

קטגוריה:סגנונות מוזיקליים - פופ
קטגוריה:רוק
מנדל פינלס

צבי מנחם או הירש מנדל פינלס או פינלש (Hirsch Mendel Pineles), בכינוי הספרותי של"ש על פי סופי התיבות של שמו, שכונה ברומניה בשם שלוש (Şaloş), 21 בדצמבר 1806 - 6 באוגוסט 1870, רב, איש עסקים, משכיל וחוקר התלמוד, מחבר המחקר "דרכה של תורה", פעיל בכל ישראל חברים, אביו של שמואל פינלס.

מנדל פינלס נולד ב-Tysmienica שבגליציה ובהמשך עבר לעיר ברודי, שבה חונך לפי המסורת החסידית. הוא התחתן כשהיה בן 15. מברודי המשיך לאודסה, שם היה איש עסקים, אולם בגלל מלחמת קרים עזב את אודסה ועבר לגאלאץ. בגאלאץ התפרסם, בין היתר בכתביו בעברית ובמיוחד בספר "דרכה של תורה", שיצא לאור בווינה ב-1861. בספר זה ניתח פינלס והישווה בין טקסטים של התלמוד וטקסטים של המשנה, מצא אי התאמות וטען לבכורת הגרסה המשנאית.

פינלס לא תקף את התלמוד עצמו, אך התפלמס עם החברה היהודית המסורתית שהתייחסה לטקסטים אלה בחרדת קודש. הוא התפלמס גם עם רפורמיסטים קיצוניים דוגמת אברהם גייגר, יהושע השל שור ואברהם קרוכמל (בנו של רנ"ק) והכריז על עצמו כהולך בדרכם של הרמב"ם ושל רנ"ק.

בנוסף להשכלתו הרבנית היו לפינלס ידיעות גם במדע המודרני של תקופתו, ידיעות שרכש כאוטודידקט ובעזרתן הוסיף לספרו פרק על האסטרונומיה וחישוב מועדי הפסח והפסחא.

הופעת ספרו הביאה לתגובות ובהן הספר "כך היא דרכה של תורה", ספר תשובה שכתב בנקאי בן העיר יאשי בשם משה ולדברג (Moses Waldberg), גיסו של מנדל פינלס, שעסק בלימודי יהדות.

בנו, שמואל, הצטרף לאביו בגאלאץ, לאחר סיום לימודי התיכון בברודי ובהמשך היה מנהיג התנועה הציונית הרומנית.

== לקריאה נוספת ==
* "נוכחויות רבניות במרחב הרומני", מאת ברוך טרקטין ולוציאן-זאב הרשקוביץ', הוצאת HASEFER, בוקרשט, 2008. 
* חנן גפני, הירש מנדל פיניליש וחיבורו דרכה של תורה, עבודה לשם קבלת תואר מוסמך, האוניברסיטה העברית בירושלים, תשנ"ט

== קישורים חיצוניים ==
* [http://books.google.co.il/books?id=sRIXAAAAIAAJ&pg=PA90&lpg=PA90&dq=Hirsh+Mendel+Pineles&source=bl&ots=zYRSsb6nsg&sig=MZo2kuONV3wqZVqm74QwW9-UAhE&hl=iw&ei=UPVzSriUFZHMjAea1KW9Bw&sa=X&oi=book_result&ct=result&resnum=1#v=onepage&q=&f=false Joel Gereboff - The modern study of the Mishna, chapter six] 
* 
* [http://www.hebrewbooks.org/31823 דרכה של תורה], וינה תרכ"ג 1863, באתר HebrewBooks.org
* 

קטגוריה:רבנים רומנים
קטגוריה:משכילים יהודים במרחב הרומני
קטגוריה:חכמת ישראל: אישים
קטגוריה:רומנים שנולדו במאה ה-19
קטגוריה:נפטרים ב-1870
משמר הריין

אנדרטאת "משמר הריין" עם מילות השיר הממוקמת בנידרוואלד ליד רידסהיים]]
משמר הריין (בגרמנית: Die Wacht am Rhein) הוא שיר פטריוטי לאומני גרמני אשר נכתב על ידי מקס שנקנבורגר ב-1840.

==הרקע ההיסטורי לכתיבת השיר==
עם פרוץ "משבר הריין" בשנת 1840 טען ראש ממשלת צרפת כי נהר הריין מהווה את הגבול המזרחי של צרפת. החשש הגרמני היה כי בכוונת הצרפתים לספח לשטחם את האזור שממערב לנהר כפי שתוכנן עוד בימיו של לואי ה-14.

תביעות טריטוריאליות אלה הביאו להתחזקות של רגשות לאומניים מצד הגרמנים, אשר בין יתר הביטויים שלהן היה כתיבת שירים בעלי גוון פטריוטי עז כגון: "המנון הריין" מאת ניקולס בקר, "מהי ארץ האבות הגרמנית" מאת ארנדט, וכמובן "המנון גרמניה".

התוכן המאפיין שירים אלה הוא קריאה לאחדות גרמנית, הפסקת העיסוק במחלוקות פנימיות, ואיחוד נסיכויות גרמניה למדינה אחת אשר תוכל להגן על גבולותיה ההיסטוריים.

===גלגולו של השיר===
השיר בן 5 בתים היוצא ב"קריאה רועמת" לכל הגרמנים לצאת ולהגן על גבולם הושמע לראשונה בפני שגריר פרוסיה בשווייץ, אך לא זכה להתייחסות מיוחדת. גרסה מחודשת של השיר משנת 1854 זכתה לתפוצה נרחבת לאחר תבוסת צרפת במלחמת צרפת–פרוסיה משנת 1870 וכינון האימפריה הגרמנית ב-1871.

"משמר הריין" הפך למעשה להמנון נוסף לצד ההמנון הגרמני הרשמי בתקופה שלאחר מלחמת העולם הראשונה ועד סיום מלחמת העולם השנייה. בשנים שלאחר מכן הוא כמעט ולא הושמע, ובעיקר לאחר החתימה על "הסכם האליזה" בין גרמניה וצרפת בשנת 1963, המסדיר את הגבול בין המדינות באזור שממערב לריין.

==משמר הריין ומשמר הירדן==
את השיר "משמר הריין" נהגו יצרני סיגריות בגרמניה במאה ה-19 להדפיס על עטיפות פנקסי הניירות ששימשו לגלגול הסיגריות. בשנות ה-80 של אותה מאה, כשנפתלי הרץ אימבר חי בארץ ישראל, הזמין ממנו התעשיין הביל"ויי יעקב הרצנשטיין, שהיה גם יבואן סיגריות, שיר עברי שיחליף את השיר הגרמני. אימבר חיבר את השיר "משמר הירדן" בשני נוסחים.

להלן הבית הפותח בנוסח הראשון:

==קישורים חיצוניים==

* [http://ingeb.org/refer/esbraust.MP3 ביצוע קולי היסטורי]

== הערות שוליים ==

קטגוריה:שירים בגרמנית
קטגוריה:שירים פטריוטיים
קטגוריה:מארש
אלכס שווצר

אלכס שווצר (באיטלקית: Alex Schwazer; נולד ב-26 בדצמבר 1984 בשטרצינג/ויפיטנו, דרום טירול) הוא הלך איטלקי. שווצר הוא האלוף האולימפי הנוכחי ומחזיק בשיא האולימפי אותו קבע במהלך המשחקים האולימפיים 2008. בשנת 2005 זכה שווצר במדליית ארד במהלך אליפות העולם באתלטיקה במקצה הליכת 50 ק"מ, תוך קביעת שיא איטלקי חדש – 3:41.54 שעות. באליפות העולם בשנת 2007 סיים עשירי במקצה הליכה לעשרים ק"מ, וזכה פעם נוספת במדליית הארד במקצה ה-50 ק"מ. במהלך אולימפיאדת בייג'ינג קבע שווצר שיא אולימפי חדש של 3:37:09. וזכה במדליית הזהב במקצה 50 הק"מ.

באוגוסט 2012 נמצא בבדיקות שנערכו לו כי השתמש בסמים, הוא הורחק מהמשלחת האיטלקית לאולימפיאדת לונדון, הושעה לשלוש שנים וחצי, הודה באשמה והודיע על פרישה.. חזר להתחרות ובמאי 2016 נתפס על שימוש בסטרואידים והושעה שוב עד ליולי 2024 בידי הסוכנות העולמית נגד סמים בספורט, למרות ערעור שהגיש וטענות כי הבדיקה זויפה, טענות שאושרו על ידי בית המשפט האיטלקי.

==קישורים חיצוניים==

* 

* 

==הערות שוליים==

קטגוריה:הלכים
קטגוריה:אלופים אולימפיים: 50 ק"מ הליכה
קטגוריה:אתלטים שהורשעו באימרוץ
קטגוריה:אתלטים באולימפיאדת בייג'ינג (2008)
קטגוריה:אלופים אולימפיים איטלקים: אתלטיקה
קטגוריה:איטלקים שנולדו ב-1984
פרדיננד וראנגל

פרדיננד פרידריך גאורג לודוויג פון וראנגל (בגרמנית: Ferdinand Friedrich Georg Ludwig von Wrangel; 9 בינואר 1797 פסקוב – 25 במאי 1870 טרטו) מגלה ארצות רוסי ממוצא גרמני בלטי. וראנגל היה פעיל בחקר צפון מזרח רוסיה ואזור אלסקה.

== חייו ==
וראנגל סיים את האקדמיה הימית בסנקט פטרבורג בשנת 1815 ובשנים 1817–1819 השתתף במסע סביב העולם על האונייה "קמצ'טקה". בשנים 1820–1824 עמד בראש משלחת לחקר צפון מזרח סיביר. בין היתר הם ביקרו באיי הדובים. במהלך המסע צוירו מפות רבות של אזור מזרח סיביר. בשנים 1824–1827 היה בראש מסע סביב העולם על אוניית "קרוטקי". 

בשנים 1830–1835 היה מושל אמריקה הרוסית. במהלך השרות חקר את חופי אלסקה ממצר ברינג עד לקליפורניה. במהלך שנת 1836, תוך חזרה לרוסיה, השלים את מסעו שלישי סביב העולם.

בשנים 1840–1847 עמד בראש החברה הרוסית-אמריקאית. היה בין מייסדי החברה הגאוגרפית הרוסית בשנת 1845. בשנים 1855–1857 היה שר הימיה הרוסי.

היה בין המתנגדים למכירת אלסקה לארצות הברית.

==מקומות הקרויים על שמו== 
* אי וראנגל - אי באוקיינוס הקרח הצפוני 
* אי וראנגל - אי בדרום-מזרח אלסקה, בארכיפלג אלכסנדר 
* וראנגל - עיר באלסקה, מבין יישוביה הוותיקים 
* שדה תעופה וראנגל 
* מצר וראנגל (Wrangell Narrows) - מצר בדרום-מזרח אלסקה, בארכיפלג אלכסנדר 
* כף וראנגל - הנקודה המערבית ביותר של אלסקה וארצות הברית 
* הר וראנגל - הר געש באלסקה 
* הפארק הלאומי ראנגל-סנט אליאס - פארק ושמורת טבע

==קישורים חיצוניים==

* [http://az.lib.ru/w/wrangelx_f_p/ מידע על חייו ועבודותיו] 
* 

קטגוריה:גרמנים-בלטים
קטגוריה:מגלי ארצות רוסים
קטגוריה:אדמירלים רוסים
קטגוריה:מקבלי עיטור גיאורגי הקדוש
קטגוריה:גרמנים שנולדו ב-1796
קטגוריה:נפטרים ב-1870
קטגוריה:זוכי פרס דמידוב
פיודור ליטקה

פיודור ליטקה (28 בספטמבר 1797, סנקט פטרבורג – 8 באוקטובר· 1882, סנקט פטרבורג) היה מגלה ארצות רוסי ממוצא גרמני. ליטקה היה פעיל בחקר צפון מזרח רוסיה ואזור אלסקה, והיה נשיא האקדמיה הרוסית למדעים בשנים 1864–1882.

ליטקה, שהיה דור שלישי של משפחתו ברוסיה, החל את השרות בצי הרוסי הקיסרי בשנת 1812. בשנים 1817–1819 השתתף במסע סביב העולם על האונייה "קמצ'טקה". בשנים 1821–1824 עמד בראש משלחת לחקר צפון מזרח סיביר ובמיוחד אזור האי נובאיה זמליה.

בשנת 1826 החל במסע סביב העולם על האונייה "סניאבין". המסע נמשך 3 שנים. במהלך המסע צוירו מפות רבות של אזור ים ברינג, חצי האי קמצ'טקה ואיים באוקיינוס השקט במסע השתתף גם הבוטנאי והצייר אלכסנדר פוסטלס.

בשנת 1832 התמנה להיות המורה האישי של קונסטנטין ניקולאייביץ', הנסיך הגדול של רוסיה (בנו של ניקולאי הראשון, קיסר רוסיה). בהמשך היה הנסיך שר הימיה הרוסי והנשיא הראשון של החברה הגאוגרפית הרוסית, כאשר ליטקה ניהל את החברה בפועל.

במהלך השרות הצבאי התקדם עד לדרגת אדמירל. בשנים 1864–1882 היה נשיא האקדמיה הרוסית למדעים.

על שמו נקראו תהום ליטקה, כף, חצי אי ומפרץ באי נוביה זמליה, איים באוקיינוס הקרח הצפוני ומצר באוקיינוס השקט.

==קישורים חיצוניים==

* 

מסעו של ליטקה בשנים 1826–1828

קטגוריה:אדמירלים רוסים
קטגוריה:מגלי ארצות רוסים
קטגוריה:חברי האקדמיה הצרפתית למדעים
קטגוריה:מקבלי עיטור גיאורגי הקדוש
קטגוריה:אנשי צבא רוסים במלחמת קרים
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור אנדריי הקדוש
קטגוריה:חוקרי האזור הארקטי
קטגוריה:זוכי פרס דמידוב
קטגוריה:אוקיינוגרפים
קטגוריה:הקפת כדור הארץ: אישים
קטגוריה:נובאיה זמליה
קטגוריה:ילידי 1797
קטגוריה:רוסים שנפטרו ב-1882
סינגליש

סינגליש היא שפה קריאולית מבוססת אנגלית המדוברת בסינגפור. הסינגליש משמשת כשפה ראשונה בקרב רבים באי וכשפה שנייה אצל השאר. עם זאת, סינגפורים רבים, בעיקר בקרב השכבות המשכילות יותר באוכלוסייה, שולטים גם באנגלית התקנית במקביל.

מקורו של אוצר המילים בסינגליש הוא קודם כול באנגלית, וכן במלאית, קנטונזית, טמילית, הוקיינית, בנגלית ועוד שפות וניבים שונים מסין, הודו והעולם המלאי. היות שהסינית המנדרינית נלמדת כיום במערכת החינוך הסינגפורית, גם מילים משפה זו מוצאות את דרכן לסינגליש. הסינגליש דומה ביותר לשפה הקריאולית הרווחת בשכנתה מלזיה - המנגליש.

מאחר שהסינגליש התרחקה מהאנגלית המקורית עד כדי אובדן היכולת לתקשר באופן רציף, הממשל הסינגפורי החל לעודד שימוש באנגלית תקנית במערכת החינוך, באמצעי התקשורת וכדומה. זאת כחלק ממאמצה הכללי של סינגפור להיות עיר-מדינה בינלאומית ומסבירת פנים לדוברי אנגלית מכל רחבי העולם.

==קישורים חיצוניים==

קטגוריה:שפות קריאוליות ופידג'ין
קטגוריה:אנגלית
קטגוריה:סינגפור: תרבות
המנון קרואטיה

מולדתנו האהובה (בקרואטית: Lijepa naša domovino) הוא ההמנון הלאומי של קרואטיה. השיר היה ההמנון של הרפובליקה הסוציאליסטית של קרואטיה, שהיוותה חלק מיוגוסלביה, ונקבע ההמנון הרשמי של קרואטיה העצמאית לאחר הכרזת העצמאות של קרואטיה ב-1991.

המילים המקוריות נכתבו בידי אנטון מיחנוביץ' ופורסמו לראשונה תחת השם "המולדת הקרואטית" ("Horvatska domovina") בשנת 1835. הלחן נכתב בידי יוסיפ רוניאנין ב-1846.

העיבוד וההרמוניה המלאה כפי שהיא מוכרת כיום בוצעה בידי וטרוסלאב ליכטנגר בשנת 1891, וכבר באותה שנה השיר בוצע כהמנון הקרואטי תחת השם "האהובה שלנו" ("Lijepa naša"). מאז השיר מוכר כהמנון הקרואטי, כשבוצעו בו מספר שינויים בשם השיר ובמילותיו.

בין השנים 1918 עד 1941 חלקים מההמנון הקרואטי נלקחו להמנון של ממלכת יוגוסלביה.

== מילות השיר ==
{| cellpadding="5" align="center"
|-
! תרגום לעברית !! קרואטית
|-
| <poem>מולדתנו האהובה
הו האומה ההירואית היקרה
התהילה העתיקה של אבותינו
שתבורכי לעד!

אהובה, את תהילתנו היחידה
אהובה, את היחידה עבורנו
אהובה, באזורים המישוריים
אהובה, באזורים ההרריים!

דראווה, סאווה, תזרמו
גם אתה, הדנובה, לא תאבד מכוחך
ים כחול עמוק, ספר לעולם
שהקרואטי אוהב את עמו

כשהשמש מחממת את שדותיה
כשהרוח הסוערת מצליפה בעצי האלון
כשאבודיו מכסים את קברם
כשליבנו החי פועם
</poem>
| dir="ltr" | <poem>Lijepa naša domovino,
Oj junačka zemljo mila,
Stare slave djedovino,
Da bi vazda sretna bila!

Mila, kano si nam slavna,
Mila si nam ti jedina.
Mila, kuda si nam ravna,
Mila, kuda si planina!

Teci Dravo, Savo teci,
Nit' ti Dunav silu gubi,
Sinje more svijetu reci,
Da svoj narod Hrvat ljubi.

Dok mu njive sunce grije,
Dok mu hrašće bura vije,
Dok mu mrtve grobak krije,
Dok mu živo srce bije!</poem>
|}

== קישורים חיצוניים==

* [https://web.archive.org/web/20110719145006/http://www.vlada.hr/en/multimedija_i_fotogalerije/audio האזינו להמנון הקרואטי]

קרואטיה
קטגוריה:קרואטיה: סמלים לאומיים
מארינו פאליירו

מארינו פאליירו (באיטלקית: Marino Faliero; בוונטית: מרין פאלייר - Marin Falier; 1285 - 17 באפריל 1355) היה הדוכס ה-55 של ונציה. פאליירו כיהן כדוג'ה מאז מינויו, ב-11 בספטמבר 1354 ועד הוצאתו להורג.

== חייו ==
במהלך כהונתו כדוג'ה, בשנת 1355 ניסה פאליירו להכריז על עצמו כנסיך ולהפוך את רפובליקת לה סרניסימה למלוכה. ככל הנראה ניסיון זה נבע מהשיטיון שבו לקה פאליירו בשל גילו בעת כהונתו (פאליירו היה בן למעלה מ-70). אצולת ונציה עצרה את פאליירו, העמידה אותו למשפט, ובסיומו נכרת ראשו. עשרה מעוזריו של פאליירו שסייעו לו הוצאו להורג בתלייה וגופותיהם נתלו מחלונות ארמון הדוג'ה הצופים לכיכר סן מרקו.

כחלק מפסק הדין נפסק כי שמו וזכרו ימחו מדברי ימי העיר (דמנאטיו ממוריאה) ולכן דיוקנו התלוי בחדר המועצה הגדולה (Sala del Maggior Consiglio) שבארמון הדוג'ה הושחר.

סיפור חייו של פאליירו תואר בדרמה מאת לורד ביירון בשנת 1820 והפך לאופרה בשם זה מאת גאטנו דוניצטי בשנת 1835.

==קישורים חיצוניים==

* 
* 

פאליירו, מארינו
קטגוריה:אישים שהוצאו להורג בעריפת ראש
קטגוריה:ילידי 1274
קטגוריה:נפטרים ב-1355
ג'ובאני גראדניגו

ג'ובאני גראדניגו (באיטלקית: Giovanni Gradenigo; נפטר ב-8 באוגוסט 1356) היה הדוכס ה-56 של ונציה. גראדניגו כיהן כדוג'ה מאז מינויו, ב-21 באפריל 1355 ועד פטירתו.

גראדניגו נולד בוונציה. בטרם בחירתו לתפקיד הדוג'ה, כיהן כפודסטה בקאפודיסטריה, בפדובה ובטרוויזו. נאמנותו ללה סרניסימה במהלך ניסיון קודמו, מארינו פאליירו להפוך את הרפובליקה למלוכה סייע לו להיבחר לתפקיד הדוג'ה.

כחודשיים לאחר שהחל את כהונתו נחתם הסכם שלום בין ונציה לבין ג'נובה, ובכך הסתיימה מלחמה ארוכה בין הערים.

גראדניגו ניצל את תקופת השלום בעקבות ההסכם בניסיון לפתח ולשפר את כלכלת העיר, אולם בשנת 1356 פרצה מלחמה מחודשת הן באיטליה והן כנגד דלמטיה.

ג'ובאני גראדניגו נפטר באוגוסט 1356.

==קישורים חיצוניים==

גראדניגו, ג'ובאני
קטגוריה:ילידי 1273
קטגוריה:נפטרים ב-1356
A5 (מגזין)

שער הגיליון "[[דיוקן"]]
מגזין A5 הוא מגזין אמנות ועיצוב רב תחומי עצמאי שנוסד בשנת 2007 ללא מטרות רווח. המגזין יוצא שלוש פעמים בשנה ומציג תצלומים, ציורים ועבודות גרפיות אחרות של יוצרים מישראל ומדינות אחרות. על-פי עורכיו מטרתו היא לתת במה ליוצרים מוכרים ומתחילים ולקדם את היצירה הישראלית בישראל ומחוצה לה. עורכי ומעצבי המגזין הם גולן גפני, קרן גפני וטלי גרין, שלושה מעצבים גרפיים המתמחים בעיצוב גרפי לחומרים מודפסים. 

בכל גיליון מתפרסמות יצירות בנושא שונה ומוגדר מראש. שמו נגזר מהפורמט A5 בו הוא יוצא. הגיליונות מופיעים במהדורות מיוחדות ומוגבלות ונמכרים בישראל ובחו"ל. הגיליון הראשון הופץ חינם כפיילוט ראשוני לפרויקט, והמהדורה אזלה תוך שבועות ספורים. החל מהגיליון השני נמכר המגזין בחנויות. המגזין דינאמי מבחינת התכנים, ההדפסה, הפורמט והתוצר הסופי, כאשר נקודות המוצא הן גודל הפורמט והנושא הנבחר. חלק מהגיליונות מופיעים כגלויות נפרדות המאוגדות בשקית או באריזה מיוחדת, וחלק כדפים דו-צדדיים המודבקים בדרך המאפשרת תלישה ותליה.

המגזין נבחר להופיע בביאנלה ה-23 לעיצוב גרפי שנערכה ביוני 2008 בברנו, צ'כיה, הוצג ביריד המגזינים Colophon 2009 בלוקסמבורג, השתתף בתערוכת הפוסטרים Parede בריו דה ז'ניירו ומשתתף בתערוכות נוספות. אירועי ההשקה של כל גיליון מלווים בתערוכה מיוחדת, בפרשנות ויזואלית ומוזיקלית לנושא ולדימויים מהמגזין ובמפגש של יוצרים מתחומים שונים.

== קישורים חיצוניים ==
* [http://www.thea5magazine.com אתר המגזין]
* [http://www.flickr.com/photos/a5magazine דף המגזין בפליקר]
* [http://www.facebook.com/group.php?gid=31345244810 דף המגזין בפייסבוק]
* [http://www.behance.net/A5_Magazine דף המגזין ב- Behance]
* 
* 
* 

== הערות שוליים ==

קטגוריה:ישראל: כתבי עת לאמנות
ג'ובאני דלפינו

ג'ובאני דלפינו או ג'ובאני דולפין (באיטלקית: Giovanni Delfino; בוונטית: Giovanni Dolfin ; נפטר ב-12 ביולי 1361) היה הדוכס ה-57 של ונציה. דלפינו כיהן כדוג'ה מאז מינויו, ב-13 באוגוסט 1356 ועד פטירתו.
== חייו ==
דלפינו נולד בוונציה למשפחת סוחרים אמידה. בצעירותו לחם בצבאה של ונציה. משפחתו הייתה ביחסים טובים עם משפחת גראדניגו, שאחד מבניה, ג'ובאני גראדניגו כיהן כדוג'ה לפניו. בעת בחירתו לתפקיד הדוג'ה שימש דלפינו כמפקד המגן על העיר טרוויזו אשר באותה עת הייתה תחת מצור מצבא ממלכת הונגריה (מלחמה שהחלה בתקופת קודמו). דלפינו שבר את טבעת המצור על מנת שיוכל להגיע לוונציה לטקס הכתרתו כדוג'ה. דלפינו נחשב ללוחם אמיץ, ואף איבד את אחת מעיניו במהלך הלחימה.

דלפינו המשיך בלוחמה בשטחי דלמטיה, אולם בתקופתו הפסידה לה סרניסימה את אחיזתה באזור, ולאחר הפסד בנרווזה בפברואר 1358 נאלצה רפובליקת ונציה לחתום על הסכם שלום לפיו הערים זארה וספליט הפכו לחלק מהונגריה, אבל הוסכם כי ונציה תמשיך לשלוט בים האדריאטי (עובדה לה נאלץ מלך הונגריה להסכים מאחר שלא היה לו צי משלו). אובדן השטחים בדלמטיה עודד אזורים אחרים אשר היו בשליטת ונציה למרוד בעיר.

בין השנים 1358–1359 ניסתה העיר פדובה להטיל מס על הסוחרים הוונציאנים שעברו בנהר ברנטה, אשר פגע בכלכלה הוונציאנית.

==קישורים חיצוניים==

* 

גלפינו, ג'ובאני
קטגוריה:ילידי 1303
קטגוריה:נפטרים ב-1361
נבחרת לבנון בכדורסל

נבחרת לבנון בכדורסל היא נבחרת הכדורסל הלאומית של לבנון. הנבחרת מנוהלת על ידי התאחדות הכדורסל של לבנון. 

נבחרת לבנון סיימה 4 פעמים במקום השני באליפות אסיה בכדורסל בשנים 2001, 2005, 2007 ו-2022
היא החלה להשתתף באליפות זו באופן רציף החל משנת 1999.

נבחרת לבנון העפילה 4 פעמים לאליפות העולם בכדורסל. בשנת 2002 היא הפסידה בכל משחקיה בטורניר וסיימה במקום ה-16 האחרון. בשנת 2006 היא הצליחה לנצח את ונצואלה ואף הפתיעה את צרפת, אך לא עברה את שלב הבתים וסיימה במקום ה-18. עם זאת, הטורניר נחשב עבורה להצלחה עקב הניצחון המפתיע על צרפת. בשנת 2010 פתחה לבנון את הטורניר עם ניצחון על קנדה, אך בהמשך הובסה ביתר משחקיה ושוב לא עברה את שלב הבתים. בשנת 2023 שוב לא עברה את שלב הבתים.

נבחרת לבנון השתתפה פעמיים באליפות אירופה בכדורסל. בשנת 1949 היא הפסידה בכל משחקיה וסיימה במקום השביעי האחרון. בשנת 1953 היא סיימה במקום ה-15 לאחר שניצחה את נבחרות שוודיה ודנמרק. באותו טורניר הייתה אמורה הנבחרת הלבנונית להתמודד מול נבחרת ישראל אך סירבה לעשות כן ולכן ספגה הפסד טכני.

נבחרת לבנון מעולם לא העפילה למשחקים האולימפיים.

== כל אליפות העולם בכדורסל ==
{| class="wikitable" style="text-align: center;;"
!colspan=5|אליפות העולם בכדורסל
|-
|שנה
|מיקום
|משחקים
|ניצחונות
|הפסדים
|-
| 1950|| colspan="4" rowspan="6" |לא נרשמה
|-
| 1954
|-
| 1959
|-
| 1963
|-
| 1967
|-
| 1970
|-
| 1974|| colspan="4" |לא העפילה
|-
| 1978|| colspan="4" |לא נרשמה
|-
| 1982|| colspan="4" rowspan="5" |לא העפילה
|-
| 1986
|-
| 1990
|-
| 1994
|-
| 1998
|-
| 2002||מקום 16||5||0||5
|-
| 2006||מקום 18||5||2||3
|-
| 2010||מקום 20||5||1||4
|-
| 2014|| colspan="4" |הושעתה
|-
| 2019
| colspan="4" |לא העפילה
|-
| 2023||מקום 23|| 5||2||3
|-
| 2027
|
|
|
|
|-
|סך הכל||4 הופעות||20||5||15
|}
== כל המשחקים האולימפיים ==
* 1948 עד 2024 - לא העפילה

== כל אליפויות אסיה בכדורסל ==
* 1960 עד 1997 - לא השתתפה
* 1999 - מקום שביעי
* 2001 - מקום שני
* 2003 - מקום רביעי
* 2005 - מקום שני
* 2007 - מקום שני
* 2009 - מקום רביעי
* 2011 - מקום שישי
* 2013 - העפילה אך הושעתה על ידי פיב"א
* 2015 - מקום חמישי
* 2017 - מקום שישי
* 2022 - מקום שני

== כל אליפויות אירופה בכדורסל ==
* 1949 - מקום שביעי
* 1953 - מקום 15

==קישורים חיצוניים==

==הערות שוליים==

לבנון
קטגוריה:לבנון: ספורט
יהודה גבאי (עיתונאי)

יהודה גבאי (23 בנובמבר 1926 – 8 בפברואר 2020) היה אתלט ועיתונאי ספורט ישראלי. היה אלוף ישראל ושיאן ישראל בריצות ל-60 מטר, ל-100 מטר ול-200 מטר.

גבאי היה האצן הישראלי הראשון שירד מ-11 שניות בריצת 100 מטר.

==קורות חייו==
גבאי נולד בתל אביב, בוגר גימנסיה הרצליה. בשנת 1944, בהיותו בגיל 18, הוא הוגלה על ידי שלטונות המנדט הבריטי למחנות מעצר באריתריאה ובסודאן.

לאחר ששב לישראל, הוא התאמן באגודת מכבי רמת גן, והיה לאלוף ישראל בריצות קצרות. הוא החזיק בשיאי ישראל בריצות ל-60 מטר, ל-100 מטר ול-200 מטר. באליפות ארץ ישראל שנערכה במאי 1947 הוא זכה ב-3 מדליות זהב, בריצת 60 מטר בשיא ישראלי חדש בצוותא עם יצחק כספי בתוצאה של 6.8 שניות, בריצת 100 מטר בשיא ישראלי חדש של 10.9 שניות ובכך היה לאתלט הישראלי הראשון שרץ ריצה זו מתחת ל-11 שניות ובריצת 200 מטר בשיא ישראלי חדש נוסף של 22.8 שניות. באליפות מזרח הים התיכון באתונה שנערכה בסוף ספטמבר אותה שנה הוא זכה במדליית זהב בריצת 100 מטר בתוצאה של 11.2 שניות.

ב-1948 היה אמור לייצג את ישראל באולימפיאדת לונדון, אך בשל מלחמת העצמאות שירת בתקופה זו בצבא, בגדוד 31 של חטיבת אלכסנדרוני.

ב-1950 השתתף במכביה השלישית, הראשונה בישראל, והתכבד לקרוא את שבועת הספורטאים.

ב-1952 הצטרף לעיתון "העולם הזה" ככתב כללי וכתב ספורט. במקביל שימש ככתב שבועון הספורט "ספורט ישראל", וב-1954 נסע לשווייץ מטעם העיתון כדי לסקר את משחקי גביע העולם בכדורגל. באותה שנה חבר אל קבוצת עיתונאים שיזמו את הקמת עיתון "חדשות הספורט", שהפך לעיתון פופולרי בתפוצה גדולה. שבעת מייסדי ובעלי העיתון, בנוסף לגבאי, היו: אלכסנדר אלכסנדרוני, יעקב אפלויג, יחיאל ארזי, נחמיה בן-אברהם, יזהר ברנר וישראל פז.

כעיתונאי ועורך דיווח במרוצת השנים על מספר רב של אירועי ספורט, בהם המשחקים האולימפיים של רומא 1960, מינכן 1972, ומונטריאול 1976, וכן משחקי גמר גביע העולם בכדורגל בשווייץ 1954, בשוודיה 1958 ובאנגליה 1966.

עם סגירת העיתון, לאחר 30 שנה מיום היווסדו, מונה גבאי לדובר מוסדות הספורט ולאחר מכן לדובר ומנהל יחסי הציבור והפרסום של המועצה להסדר ההימורים בספורט.

ב-2015 הוציא ספר אוטוביוגרפי, "הלו, אני עוד פה".

הוא נפטר ב-8 בפברואר 2020.

== קישורים חיצוניים ==
* 
* 
* 
* 

== הערות שוליים ==

קטגוריה:אצנים ישראלים
קטגוריה:אלופי ישראל בריצה
קטגוריה:שיאני ישראל בריצה
קטגוריה:גולי אפריקה
קטגוריה:עיתונאי ספורט ישראלים
קטגוריה:סגל חדשות הספורט
קטגוריה:סגל העולם הזה
קטגוריה:אנשי היישוב ילידי הארץ
קטגוריה:בוגרי גימנסיה הרצליה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1926
קטגוריה:ישראלים שנפטרו ב-2020
כנסיית ההשלכה

כנסיית ההשלכה הידועה גם ככנסיית ארמון הבישוף היא כנסייה חרבה, הניצבת על גבעה חשופה בדרומה של העיר נצרת, סמוך לגבולה עם נוף הגליל.

== במסורת ==
בברית החדשה מסופר כי ישו הרגיז את מתפללי בית הכנסת בנצרת כשרמז על משיחיותו. בית הכנסת מזוהה לפי המסורת עם כנסיית בית הכנסת השוכנת בשוק בנצרת. המתפללים הוציאו את ישו מהעיר וביקשו להשליכו מההר, אך הוא עבר בתוכם וניצל:

מכאן המסורת הנוצרית בדבר קפיצתו של ישו מההר אל העמק, וההר המזוהה עם האירוע הוא הר הקפיצה.

== המבנה ==
הכנסייה הוקמה במאה ה-19 על פסגת הגבעה הצופה לעבר הר הקפיצה, כקילומטר מצפון לו. הכנסייה עשויה מחלל בודד והיא נמצאת כיום במצב של התפוררות והזנחה. בצידה המזרחי מרפסת קטנה שגגה עשוי בצורת קמרון צולב ונתמך בשני עמודים. מתחת למרפסת, נראים שרידיו של חלל קטן דמוי קריפטה. החלל מקורה בקמרון חבית, ומצידו המזרחי מוביל אליו פתח החבוי כיום בין שיחים. מהמרפסת מוביל פתח שמעליו לונטה אל פנים המבנה, ומעליו קבוע חלון בצורת צלב מסוגנן. בכל אחד מקירות הצד של חלל הכנסייה קבועים שני חלונות ושלושה פילסטרים. בחזיתה המזרחית של הכנסייה חלון עגול, פתחים בצורת צלב, ופתח נוסף החסום כיום בלוחות פח. המבנה משקיף על כל סביבתו ולצידו עץ אלון בודד. 

ליד הכנסייה אבן פינה המעידה על כך שהפטריארך האורתודוקסי תיאופילוס השלישי מירושלים הניחה ביום 21 ביוני 2009, וכי במקום יוקם "בית הספר האורתודוקסי אל-בשארה" ("הבשורה").

== גלריה ==
<gallery widths="150px" heights="150px" perrow="4">
קובץ:Bishops palace church134.jpg|החלל מתחת למרפסת
קובץ:Bishops palace church141.jpg|המבנה מצפון
קובץ:Bishops palace church133.jpg|החזית המערבית של הכנסייה
קובץ:Bishops palace church137.jpg|החלון מעל פתח הכניסה המזרחי וחלק מתקרת הקמרון הצולב
קובץ:Bishops palace church138.jpg|אבן הפינה המעידה על התוכנית להקים בית ספר אורתודוקסי במקום
</gallery>

==קישורים חיצוניים==

* [http://www.nazarethinfo.org/show_item.asp?levelId=63237&itemId=143&template=5 המקום באתר לשכת התיירות של העיר נצרת]

ההשלכה, כנסיית ה
נבחרת טאיוואן בכדורסל

נבחרת טאיוואן בכדורסל היא נבחרת הכדורסל הלאומית של טאיוואן. הנבחרת מנוהלת על ידי התאחדות הכדורסל של טאיוואן. 

הישג השיא של הרפובליקה הסינית הוא המקום הרביעי באליפות העולם בכדורסל שנערכה בשנת 1959.
הנבחרת השתתפה גם באליפות העולם בכדורסל שנערכה בשנת 1954 וסיימה במקום החמישי.

כמו כן, הנבחרת סיימה במקום השני בשתי אליפויות אסיה הראשונות בכדורסל שנערכו בשנים 1960 וב-1963. בשתי האליפויות הללו סיימה הנבחרת אחרי הפיליפינים.

הרפובליקה הסינית השתתפה שלוש פעמים במשחקים האולימפיים ומיקום השיא שלה הוא המקום ה-11 בשנת 1956.

== כל אליפות העולם בכדורסל ==
{| class="wikitable" style="text-align: center;;"
!colspan=5|אליפות העולם בכדורסל
|-
|שנה
|מיקום
|משחקים
|ניצחונות
|הפסדים
|-
| 1950|| colspan="4" |לא העפילה
|-
| 1954||מקום חמישי||9||3||6
|-
| 1959||מקום רביעי||9||4||5
|-
| 1963|| colspan="4" rowspan="16" |לא העפילה
|-
| 1967
|-
| 1970
|-
| 1974
|-
| 1978
|-
| 1982
|-
| 1986
|-
| 1990
|-
| 1994
|-
| 1998
|-
| 2002
|-
| 2006
|-
| 2010
|-
| 2014
|-
| 2019
|-
| 2023
|-
| 2027
|
|
|
|
|-
|סך הכל||2 הופעות||18||7||11
|}
== כל המשחקים האולימפיים ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1936||מקום 15||4||1||3
|-
| 1948||מקום 18||8||5||3
|-
| 1952|| colspan="4" |לא העפילה
|-
| 1956||מקום 11||8||5||3
|-
| 1960|| colspan="4" rowspan="16" |לא העפילה
|-
| 1964
|-
| 1968
|-
| 1972
|-
| 1976
|-
| 1980
|-
| 1984
|-
| 1988
|-
| 1992
|-
| 1996
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024|| colspan="4" |פרשה
|-
| 2028
|
|
|
|
|-
|סך הכל||3 הופעות||20||11||9
|}
== כל אליפויות אסיה בכדורסל ==
* 1960 - מקום שני
* 1963 - מקום שני
* 1965 - מקום חמישי
* 1967 - מקום חמישי
* 1969 - מקום רביעי
* 1971 - מקום רביעי
* 1973 - מקום שלישי
* 1975 עד 1983 - לא השתתפה
* 1985 - מקום שישי
* 1987 - מקום חמישי
* 1989 - מקום שלישי
* 1991 - מקום רביעי
* 1993 - מקום חמישי
* 1995 - מקום רביעי
* 1997 - מקום שישי
* 1999 - מקום רביעי
* 2001 - מקום שביעי
* 2003 - מקום 11
* 2005 - מקום תשיעי
* 2007 - מקום שישי
* 2009 - מקום חמישי
* 2011 - מקום שמיני
* 2013 - מקום רביעי
* 2015 - מקום 13
* 2017 - מקום 12
* 2022 - מקום 11

==הערות שוליים==

טאיוואן
קטגוריה:טאיוואן: ספורט
כדורסל
סנטה מריה דל פופולו

כנסיית סנטה מריה דל פופולו
בזיליקת סנטה מריה דל פופולו (באיטלקית Basilica di Santa Maria del Popolo הבזיליקה של מרים הקדושה של העם) היא בזיליקה אוגוסטינית ברומא, השוכנת בחלקה הצפוני של פיאצה דל פופולו, בין שער פלאמיניה, שהוא אחד השערים בחומת אורליאנוס, לבין פארק פינקיו.
משמעות שמה של הכנסייה הוא "מרים הקדושה של העם", אך משמעותה המקורית של המילה "פופולו" הייתה "עצי צפצפה". פיאצה דל פופולו קרויה על שם הכנסייה.

האפיפיור פסקליס השני בנה במקום קפלה בשנת 1099. בשנת 1227, בתקופת גרגוריוס התשיעי, הפכה הקפלה לכנסייה וניתנה למסדר האוגוסטיני במחצית הראשונה של המאה ה-13. בשנים 1472–1477 עברה הכנסייה שיפוץ, ובשנים 1655–1660 עיצב ברניני את חזיתה בסגנון הבארוק, לפי בקשת האפיפיור אלכסנדר השביעי.

בכנסייה אחת עשרה קאפלות. הבולטות שבהן הן קאפלת צ'רסי, ובה יצירות של קאראווג'ו ( "צליבת פטרוס הקדוש", ו"ההתגלות בדרך לדמשק") ושל אניבלה קראצ'י, וקפלת קיגי, שעוצבה בידי רפאל, ובה פסליו של ברניני דניאל והאריה וחבקוק והמלאך, ופסליו של לורנצטו יונה ואליהו. בקפלת קיגי קבורים כמה מבני משפחת הבנקאים קיגי (בהם אגוסטינו קיגי).
הכיפה מעוטרת בפסיפס "בריאת העולם" מעשה ידי רפאל.

== גלריית תמונות ==
<gallery widths="150px" heights="150px" perrow="4">
Santa Maria del Popolo.svg|תוכנית הכנסייה
Roma Santa Maria del Popolo BW 1.JPG|פנים הכנסייה
Roma-santa maria del popolo.jpg|כיפת קפלת קיגי ועליה "בריאת העולם" מאת רפאל
ChigiLorenzetto.jpg|קפלת קיגי. עוצבה על ידי רפאל. 
S Maria d Popolo Chigi 22.jpg|חבקוק והמלאך, ליד הפירמידה, בקפלת קיגי.
Assumption of Mary - Cerasi Chapel - Santa Maria del Popolo - Rome 2015.jpg|"חג עליית מרים" מאת קאראצ'י
Michelangelo Caravaggio 038.jpg|"צליבת פטרוס" מאת קאראווג'ו
</gallery>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:רומא: בזיליקות
קנאה (סרט)

קנאה הוא סרט קומי משנת 2004, בכיכובם של בן סטילר וג'ק בלאק, ובבימויו של בארי לווינסון.

==עלילה==
טים וניק (המגולמים על ידי בן סטילר וג'ק בלאק) הם שכנים והחברים הכי טובים שעובדים ביחד בחברת 3M. ניק תמיד מעלה רעיונות מטורפים ויצירתיים להתעשרות מהירה, וכשהוא ממציא את ה"מסלקקי", תרסיס המעלים צואת בעלי חיים, הוא באמת מצליח ומתעשר.

בעוד הונו של ניק הולך וגדל, כך גם גדלה קנאתו של טים, שבתחילת דרכו של ניק לעג לרעיון וחשב שלא יצליח. מכיוון שחשב כן פספס הזדמנות להשקיע 2000 דולר התחלתיים, שאם היה משקיע אותם היה נהפך לעשיר בעצמו. נדיבותו של ניק בכך שהוא נותן לטים מתנות רק מעצימה את קנאתו של טים.

הקנאה של טים מגיעה לרמות חדשות כשהוא מותיר לג'יי-מן (המגולם על ידי כריסטופר ווקן), שתיין תמהוני, להפוך להיות המייעץ שלו.

אחרי לילה של שתייה, טים בטעות הורג את קורקי, הסוס הלבן והיפה של שכנו. בפאניקה הוא מסתיר את גופתו של הסוס בבור שנועד לבריכה שמשפחתו של טים רצתה לבנות.

בעזרתו של ג'יי-מן, טים מסלק את הגופה מהבור למקום בטוח ומרוחק. למרות כן קנאתו ממשיכה לגדול כמו גם כעסה של אשתו המאשימה אותו בעובדה שהם אינם עשירים כמו חבריהם מהדלת ממול (משום שלא השקיע ב"מסלקקי").

לילה אחד, ניק שואל את טים אם ברצונו להיכנס לשותפות של 50/50, עקב מסע פרסום של ה"מסלקקי" לרומא.

ג'יימן מגלה שטים התעשר ומיד מנסה להרוויח מזה חלק, אם כי הוא נכשל כשטים בהתקף זעם אחר יורה חץ לכיוון ביתו ופוגע לג'יימן בגב.

לקראת סוף הסרט, בישיבת עיתונאים, רואים את קורקי שט בנהר, וכשהוא נלקח לבי"ח לבעלי חיים ועובר ניתוח פתולוגי על מנת לגלות ממה הוא מת, מסתבר כי לא החץ הרג אותו אל כי הוא הורעל. קורקי נהג לאכול מעץ התפוחים של המשפחה של טים, והוא עשה את צרכיו בחצר שלהם. כדי להיפטר מהצרכים, טים השתמש במסלקקי המכיל חומרים רעילים, וזה מה שהרג את הסוס.

מיד לאחר מכן המסלקקי יורד מהמדפים וניק וטים מאבדם כמעט את כל הונם ותהילתם, עד שטים הוגה רעיון משל עצמו בשם: פלאן לכיס, שנהגה בהשראת הפלאן- קינוח מיוחד, שמשפחתו של ניק נהגה לאהוב כשהיו עשירים.

הסרט מסתיים במסע הפרסום של הפלאן-לכיס של ניק וטים כשותפים.

==הפקה==
הסרט היה שיתוף הפעולה הראשון מאז שנת 1999 בין חברת סרטי קולומביה לחברת קסטל רוק. גם חברת דרימוורקס השתתפה בהפקה, וכן עסקה בשיווק בארצות הברית.

==צוות שחקנים עיקרי==
*בן סטילר - טים דינגמן
*ג'ק בלאק - ניק ונדרפארק
*רייצ'ל וייס - דבי דינגמן
*איימי פולר - נטלי ונדרפארק
*כריסטופר ווקן - ג'יי-מן

==תקציבים ורווחים==
בתקציב מוערך של כ-40,000,000 דולר, גרף הסרט 14,581,765 דולר.

==קישורים חיצוניים==
* 

==הערות שוליים==

קטגוריה:סרטים אמריקאיים
קטגוריה:סרטי 2004
קטגוריה:סרטי קומדיה
קטגוריה:דרימוורקס: סרטים
קטגוריה:סרטי קולומביה
קטגוריה:סרטי בארי לוינסון
נבחרת קוריאה הצפונית בכדורסל

נבחרת קוריאה הצפונית בכדורסל היא נבחרת הכדורסל הלאומית של קוריאה הצפונית. 

קוריאה הצפונית ממעטת להשתתף בטורנירי כדורסל בינלאומיים. היא השתתפה פעמיים באליפות אסיה בכדורסל והישג השיא שלה הוא המקום השני בו סיימה בשנת 1993 לאחר שהפסידה בגמר לסין בתוצאה 93-72.
נבחרת קוריאה הצפונית מעולם לא העפילה לאליפות העולם בכדורסל או למשחקים האולימפיים.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" rowspan="15" |לא השתתפה
|-
| 1963
|-
| 1965
|-
| 1967
|-
| 1969
|-
| 1971
|-
| 1973
|-
| 1975
|-
| 1977
|-
| 1979
|-
| 1981
|-
| 1983
|-
| 1985
|-
| 1987
|-
| 1989
|-
| 1991||מקום חמישי||8||5||3
|-bgcolor=silver
| 1993||מקום שני||6||5||1
|-
| 1995|| colspan="4" rowspan="2" |לא השתתפה
|-
| 1997
|-
| 1999|| colspan="4" rowspan="2" |פרשה
|-
| 2001
|-
| 2003|| colspan="4" rowspan="10" |לא השתתפה
|-
| 2005
|-
| 2007
|-
| 2009
|-
| 2011
|-
| 2013
|-
| 2015
|-
| 2017
|-
| 2022
|-
| 2025
|-
|סך הכל||2 הופעות||14||10||4
|}
==הערות שוליים==

קוריאה הצפונית
קטגוריה:קוריאה הצפונית: ספורט
דובאי סאט 1

דובאי סאט 1 (Dubai Sat - 1) הוא לוויין החישה מרחוק הראשון השייך לדובאי ששוגר ב-29 ביולי 2009 ומופעל על ידה. הלוויין פותח על בסיס מרכב לווייני מפיתוח קוריאני, והוא זהה ללוויין המלזי הראשון, ראזאקסאט. הלוויין הוא יוזמה של מכון האמירויות למדע וטכנולוגיה מתקדמת (EIAST), המפעילים תחנת קרקע מתקדמת לקליטת תוצרי הלוויין. הלוויין מצויד במצלמה פאן כרומטית בעלת רזולוציה של כ - 2.5 מטרים.

==מבנה הלוויין ומאפייניו==
הלוויין מבוסס על מרכב הלוויינים SI-200 מתוצרת חברת Satrek הקוריאנית. הוא מוגדר "מיני לוויין" ומשקלו בשיגור (כולל המטע"ד) כ - 200 ק"ג.
*הלוויין מיוצב בשלושה צירים
*יתירות לרוב מערכות הלוויין
*מערכת תקשורת מהירה לנפח גדול של תקשורת יורדת
*מצלמה ברזולוציה של 2.5 מטרים
*דיוק הצבעה של 0.2 מעלות

==קישורים חיצוניים==
*[https://web.archive.org/web/20090813163347/http://www.eiast.ae/Default.aspx אתר האינטרנט של מכון האמירויות למדע וטכנולוגיה, מפעילי הלוויין]
*[https://web.archive.org/web/20090105180125/http://www.satreci.com/eng/products/products_01.htm מידע טכני על הלוויין באתר החברה הקוריאנית שבנתה אותו]

קטגוריה:לוויינים
נבחרת קטר בכדורסל

נבחרת קטר בכדורסל היא נבחרת הכדורסל הלאומית של קטר. הנבחרת מנוהלת על ידי התאחדות הכדורסל של קטר. 

נבחרת קטר לא היוותה גורם משמעותי בכדורסל האסיאתי עד לתחילת שנות ה-2000. מאז סיימה פעמיים במקום השלישי באליפות אסיה בכדורסל בשנים 2003 ו-2005.

בעקבות המקום השלישי אליו הגיעה נבחרת קטר באליפות היבשתית בשנת 2005, היא העפילה למשחקי אליפות העולם בכדורסל בשנת 2006 אך הפסידה בכל חמשת משחקיה וסיימה במקום ה-24 האחרון.

נבחרת קטר מעולם לא העפילה למשחקים האולימפיים.

== כל אליפות העולם בכדורסל ==
{| class="wikitable" style="text-align: center;;"
!colspan=5|אליפות העולם בכדורסל
|-
|שנה
|מיקום
|משחקים
|ניצחונות
|הפסדים
|-
| 1982|| colspan="4" rowspan="5" |לא נרשמה
|-
| 1986
|-
| 1990
|-
| 1994
|-
| 1998
|-
| 2002|| colspan="4" |לא העפילה
|-
| 2006||מקום 24||5||0||5
|-
| 2010|| colspan="4" rowspan="4" |לא העפילה
|-
| 2014
|-
| 2019
|-
| 2023
|-
| 2027
|העפילה כמארחת
|
|
|
|-
|סך הכל||הופעה אחת||5||0||5
|}

== כל המשחקים האולימפיים ==
* 1980 עד 2024 - לא העפילה

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1979|| colspan="4" rowspan="6" |לא השתתפה
|-
| 1981
|-
| 1983
|-
| 1985
|-
| 1987
|-
| 1989
|-
| 1991||מקום 16||7||1||6
|-
| 1993|| colspan="4" rowspan="4" |לא השתתפה
|-
| 1995
|-
| 1997
|-
| 1999
|-
| 2001||מקום חמישי||7||4||3
|-bgcolor=cc9966
| 2003||מקום שלישי||8||6||2
|-bgcolor=cc9966
| 2005||מקום שלישי||8||7||1
|-
| 2007||מקום שביעי||8||5||3
|-
| 2009||מקום שישי||9||4||5
|-
| 2011||מקום 16||5||0||5
|-
| 2013||מקום שישי||8||5||3
|-
| 2015||מקום שביעי||9||4||5
|-
| 2017||מקום 13||3||0||3
|-
| 2022|| colspan="4" |לא העפילה
|-
|סך הכל||10 הופעות||72||36||36
|}
==קישורים חיצוניים==

==הערות שוליים==

קטר
קטגוריה:נבחרות קטר
קטגוריה:קטר: כדורסל
לאורת נטופה

לאורת נטופה היא לאורה השוכנת בהר נטופה, בגובה של 522 מטר מעל פני הים, וממוקמת בסמוך לקצהו הצפון-מזרחי של היישוב הררית שבגליל התחתון. היא שוכנת על פסגת ההר, שחלקה מכוסה בחורש ים-תיכוני, וסביבה מטעי עצי זית. מהמקום נשקף נוף פנורמי דרומה אל בקעת בית נטופה, צפונה אל הגליל העליון ומזרחה לכיוון הכנרת ורמת הגולן. 

כיום מתגוררים במקום מספר נזירות בית לחם של עליית הבתולה השמיימה והקדוש ברונו.
== מבנה ==
הלאורה נוסדה על ידי שלושה נזירים מלכיתים מנצרת ב-17 ביולי 1967. הנזיר יעקב, ששימש כאב המנזר עד מותו בשנת 2005, הגיע מהולנד ובמקור היה נזיר טראפיסטי. שאיפתם של הנזירים הייתה לחיות לפי מסורת הנזירים הראשונים שפרשו למדבר יהודה במאה ה-4. בתחילה התגוררו הנזירים באוהלים, אך עם הזמן הקימו לעצמם בקתות עץ במקום. כיום מתגוררות בלאורה נזירות ממסדר האחיות בית לחם, מסדר אשר לו שייך גם מנזר הנשים בבית ג'מאל. 

מרכזה של הקהילה בכנסיית אבן קטנה השוכנת בצידה המזרחי של פסגת ההר. במבנה שוכנים חדר המלבושים ומשרד, ומעליו חרוט אבן הנושא צלב ופעמון תלוי ממנו. הכנסייה עצמה נחצבה בסלע מתחת לפני האדמה, והגישה אליה היא באמצעות גרם מדרגות. חלל הכנסייה פונה לכיוון דרום והוא מעוצב בפשטות. המזבח עשוי אבן והוא ניצב על במת אבן שנחצבה בסלע. על המזבח מונחת מנורה, וצלב עץ פשוט ניצב לימינו. שלושה גרמי מדרגות קטנים שבכל אחד שלוש מדרגות מוליכים אל הבמה, ולפניה ניצבים שני איקונות - האחד של המדונה והילד והאחר של ישו המורה. במרכזה של הכנסייה שולחן אבן ולאורך קירותיה ספסל אבן חצוב בסלע.
== גלריה ==
<gallery widths="150px" heights="150px" perrow="4">
Netofa195.jpg|המזבח
Netofa197.jpg|חלל הכנסייה מכיוון המזבח. מימין נראה גרם המדרגות המוביל אליה.
Netofa202.jpg|גרם המדרגות המוליך אל הכנסייה
Netofa209.jpg|בית עץ בלאורה
</gallery>

==לקריאה נוספת==
* 
*.

==קישורים חיצוניים==

קטגוריה:הגליל: כנסיות ומנזרים
קטגוריה:ישראל: כנסיות יווניות-קתוליות מלכיתיות
דורל שור

דורֵל שוֹר (ברומנית: Dorel Schor; 30 ביולי 1939 – 8 ביולי 2023) היה סופר, פובליציסט ומבקר אמנות ישראלי בשפה הרומנית.
בהכשרתו היה רופא עור.

== חייו ==
שור, יליד יאשי שברומניה, סיים את לימודי הרפואה באוניברסיטת יאשי ב-1962, התמחה ברפואת עור וסקסולוגיה. דורל שור כתב טורים קבועים בנושאי רפואה, אמנות פלסטית, הומור ואמרות הומוריסטיות בעיתונות הרומנית הישראלית, בעיקר בכתבי העת: "Orient Expres", "Ultima Ora", "Expres Magazin", "Minimum". הוא חתם לעיתים בשם Dorel Şora (דורל שורה).

ספריו:
* הנחש והגביע
* הדרקון הקטן
* הממורמר המאושר
* דוקטור להומור
* עצות בחינם
* מלאך עם קרניים
* כל ההצגות הן ייחודיות
* חייך, מחר יהיה יותר גרוע
* חליפתו של אדם (בספרדית)
* שנהיה רציניים - הומור יהודי במיטבו
* קראו לרופא
* מי דופק בדלת?

==אנתולוגיות שכללו את כתביו==
* דור העימותים – סולו הר, תל אביב, 1994
*"The Challenged Generation" - מהדורה דו לשונית, בוקרשט, 1997
*5000 שנים של הומור יהודי – טשו סולומוביץ', בוקרשט, 2002
*סופרים מארץ הקודש, כרך III, יו כריסטופר, קלוז', 2004
*סופרים רופאים בשפה הרומנית בישראל, אלכסנדרו מרטון, ירושלים, 2002

==פרסים==
* פרס ראשון לפרוזה בתחרות בינלאומית להומור, התאחדות הסופרים, (רומניה 2008)
* פרס ינקולוביץ לתרבות ואמנות (ישראל 2009)
* חבר כבוד באקדמיה להומור, רומניה

==לקריאה נוספת==
*המילון הביבליוגרפי לסופרים בשפה הרומנית בישראל, עמנואל אצ'ל, ירושלים
*רופאים סופרים ופובליציסטים רומנים, מיכי מיכיילידי, ההוצאה הרפואית לאור, רומניה 2003
*המילון לספרות רומנית, כרך VI, קולקטיב אקדמי, יוג'ין סמיון, בהוצאת האקדמיה הרומנית, 2008

קטגוריה:ישראלים ילידי רומניה
קטגוריה:סופרים ישראלים בשפה הרומנית
קטגוריה:מבקרי אמנות ישראלים
קטגוריה:בעלי טור ישראלים
קטגוריה:רופאי עור ישראלים
קטגוריה:ישראלים שנולדו ב-1939
קטגוריה:ישראלים שנפטרו ב-2023